stanford-oval/wikipedia huggingface dataset:
MSAS

MSAS eli Multi-functional Satellite Augmentation System on Japanin GPS-paikannusta tarkentava SBAS-järjestelmä eli Japanin alueellinen DGPS-järjestelmä.
Se on samanlainen järjestelmä kuin Yhdysvaltain WAAS ja Euroopan unioniin EGNOS. Nämä järjestelmät tarkentavat GPS-paikannuksen tarkkuutta tyypillisesti 1,5-2 metriin horisontaalisessa suunnassa ja pystysuunnassa.  Ilmailulla on tarve näin tarkkaan paikannukseen.
Aiheesta muualla

MSAS eli MTSAT Satellite-based Augmentation Systemin signaalinvälitys (englanniksi) (Arkistoitu – Internet Archive)
Luettelo Tähtien sota -aseista

Tämä artikkeli on luettelo Tähtien sota -aseista.
Superaseet > Aurinkomoukari

Aurinkomoukari (Sun Crusher) on  Galaktisen Imperiumin superase. Aurinkomoukarista on olemassa toinen suomennos, Auringonmurskaaja. Qwi Xuxin suunnittelema Aurinkomoukari on Tähtien sodan universumin tehokkain koskaan rakennettu superase. Sen tarkoitus on tuhota kokonaisia aurinkokuntia ampumalla resonanssitorpedo, joka aiheuttaa tähdessä supernovan mikä tuhoaa aurinkokunnan. Muuta aseistusta on neljä laserkanuunaa sekä laserturretti. Aurinkomoukarin panssari on lähes tuhoutumaton, sen panssari kesti Kuolemantähden prototyypin superlaserin osuman. Panssari on nimetty kvanttipanssariksi. Aurinkomoukarin ainoa heikko kohta on sen lasertykit, jotka Amiraali Daalan lippulaiva Gorgon tuhosi. Aurinkomoukari on hyvin pieni, vain hävittäjän kokoinen.
Aurinkomoukari nähdään Kevin J. Andersonin Jediakatemia-trilogiassa, missä rikollinen nimeltä Moruth Doole on vanginnut Han Solon ja Chewbaccan Kessel-planeetalle. Daalan vankina ollessaan Han tapaa Qwi Xuxin, insinöörin joka suunnitteli Kuolemantähden prototyypin ja Aurinkomoukarin. Han saa Qwin ymmärtämään, että hänen aseitaan käytetään suunnattoman tuhon aiheuttamiseen, ja Qwi päättää paeta Hanin, Chewbaccan ja Kypin kanssa juuri ennen kuin amiraali Daala valmistautuu hyökkäämään Uuten tasavaltaan. He kaappaavat Aurinkomoukarin ja pakenevat tuhoten yhden Daalan neljästä tähtituhoojasta. Myöhemmin Kyp lähtee tuhoamaan Aurinkomoukarilla Kuolemantähden prototyyppiä. Prototyyppi putoaa mustaan aukkoon Aurinkomoukarin mukana, kun Kyp onnistuu pakenemaan Aurinkomoukarista. Aurinkomoukari ja Kuolemantähden prototyyppi tuhoutuvat mustassa aukossa.
Superaseet > Galaksitykki

Galaksitykki (Galaxy Gun) on superase, joka nähdään sarjakuvissa Dark Empire II ja Empire's End.
Galaksitykki oli yksi monista Galaktisen Imperiumin rakentamista superaseista. Galaksitykki oli 7 250 metriä pitkä, lähes yhtä pitkä kuin viisi keisarillista tähtituhoojaa. Galaksitykin jokainen ammus suunniteltiin kantamaan voimaa tuhota planeetta. Siinä oli kuitenkin tehoasetukset, jotta sillä pystyttäisiin ampua pieniä kohteita kuten kaupunkeja, avaruusaluksia ja sotilastukikohtia. Lisättynä toimenpiteenä ammukset pystyivät matkaamaan hyperavaruudessa lähes yhtä nopeasti kuin Millennium Falcon, sallien nopean osumisen pitkillä matkoilla ja aseen vaikean havaitsemisen. Näin pystyttiin helposti aiheuttamaan pelkoa useissa aurinkokunnissa. Jokainen galaksiaseen ammus sisälsi pienen hajottimen (engl. disintegrator warhead) ja hyperajon. Kun ammus oli osunut, hajotin purkautui aiheuttaen ydinketjureaktioita. Galaksitykillä tuhottiin kapinallisten tukikohta Pinnacle-kuussa.
Galaksitykki tuhottiin planeetta Byssin ylapuolella. Pian keisari Palpatinen kuoleman jälkeen, astromekaniikkadroidi R2-D2, joka oli ottanut supertähtituhooja Eclipse II:sen ohjaukseensa, asetti aluksen törmäyskurssille Galaksitykkiin. Räjähdys tuhosi Galaksitykin sekä Eclipse II:sen. Juuri ennen tuhoaan galaksiatyllo ehti ampua yhden ammuksen Byssia kohti. Byss ei tuhoutunut mutta ammus muutti planeetan kuivaksi, ankaraksi ja elottomaksi.
MacArthur

MacArthur tai McArthur on muun muassa seuraavien henkilöiden sukunimi:
Arthur MacArthur Sr. (1815–1896), yhdysvaltalainen poliitikko
Arthur MacArthur Jr. (1845–1912), yhdysvaltalainen kenraali
Arthur MacArthur III (1876–1923), yhdysvaltalainen meriupseeri
Charles MacArthur (1895–1956), yhdysvaltalainen näytelmäkirjailija ja käsikirjoittaja
Clarke MacArthur (s. 1985), kanadalainen jääkiekkoilija
Douglas MacArthur (1880–1964), yhdysvaltalainen kenraali
Ellen MacArthur (s. 1976), brittiläinen kilpapurjehtija
John MacArthur (s. 1939), yhdysvaltalainen pappi, kirjailija ja järjestöjohtaja
John McArthur (1791–1862), brittiläinen merijalkaväen kenraalimajuri, siirtokunnan komentaja ja vesivärimaalari
Katherine Megan McArthur (s. 1971), yhdysvaltalainen meritieteilijä ja astronautti
Kenneth McArthur (1881–1960), eteläafrikkalainen kestävyysjuoksija
Robert H. MacArthur (1930–1972), kanadalais-yhdysvaltalainen ekologi
William McArthur (s. 1951), yhdysvaltalainen astronautti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
M231 FPW

| M231 |
| --- | --- |

Tyyppi:  firing port -ase/rynnäkkökivääri/karbiini
Valmistaja:  Colt’s Manufacturing Company
Valmistusmaa:   Yhdysvallat
Valmistusvuodet:  1980–
Tekniset tiedot
Kaliiperi(t):  5,56 x 45 mm
Aseen pituus:  718 mm
Piipun pituus:  396 mm
Paino (tyhjänä):  3,3 kg
Kapasiteetti:  30 patruunaa
Tehokas kantama:  300 m
Tulinopeus (laukausta/min):  1225
M231 FPW (Firing Port Weapon) on M16-kivääristä muunneltu ase, joka on tarkoitettu käytettäväksi M2 Bradley -panssarivaunun sisältä. Aseessa on muun muassa lyhyempi etutuki ja piippu kuin M16:ssa. Aseella pystyy ampumaan vain automaattitilassa, toisin kuin M16:lla.
Aiheesta muualla

Kuvia tai muita tiedostoja aiheesta M231 FPW Wikimedia Commonsissa
Maarian hiekkakuoppa

Maarian hiekkakuopan uimaranta, "Jäkärlän Riviera".
Maarian hiekkakuoppa on Turun Jäkärlän kaupunginosassa sijaitseva hiekkakuoppa, joka toimii nykyisin uimarantana. Hiekkakuoppa syntyi kun vuonna 1939 perustettu Jäkärlän Savi Oy:n paikalla sijainnut tiilitehdas otti harjusta hiekkaa tehtaan tarpeisiin. Tehdas lopetettiin vuonna 1965 ja sen rakennukset purettiin 1980- ja 90-lukujen taitteessa.
Lumbini

Pyhä bodhipuu ja kylpylammikko Lumbinīssa
Lumbini Nepalin kartalla.
Lumbinī on buddhalainen pyhiinvaelluskohde Nepalin Lumbinin vyöhykkeellä ("maakunnassa"), lähellä Intian rajaa. Buddhalaisen tradition mukaan Siddhārtha Gautama syntyi siellä. Siellä on muinaisten luostarien raunioita, pyhä bodhipuu (Ficus religiosa) ja muinainen kylpylammikko.
Lumbinī on yksi neljästä Śākyamuni-buddhan elämään liittyvästä pyhiinvaelluskohteesta. Muut ovat: Kuśinagar, jossa Śākyamuni perinteen mukaan kuoli; Bodh Gayā, jossa hän valaistui sekä Sarnath, jossa hän ensimmäisen kerran opetti dharmaa.
Lumbinī sijaitsee Himalajan eteläpuolisella alankoalueella, runsas 20 kilometriä Siddharthanagarin (Bhairahawan) länsipuolella tai 25 kilometriä Kapilavastun pikkukaupungista itään. Gautaman kerrotaan viettäneen nuoruusvuotensa Kapilavastussa. Kuningas Ašoka, joka pystytti pylväitä buddhalaisuuden tärkeille paikoille, pystytti niistä yhden Lumbinīin.
Lumbinī on ollut vuodesta 1997 Unescon maailmanperintöluettelossa.
Ašokan pilari.
Aiheesta muualla

Kuvia tai muita tiedostoja aiheesta Lumbini Wikimedia Commonsissa
Places to see :            Lumbini (englanniksi) (travel-nepal.com)
Maaria Siren

| Maaria Siren> Henkilötiedot |
| --- | --- |
Syntynyt: 22. heinäkuuta 1977 (ikä 47)
Kansalaisuus:   Suomi
Pyöräilijä
Laji:  maatiepyöräily
Rooli:  ajaja
Maaria Siren (s. 22. heinäkuuta 1977)  on suomalainen uransa lopettanut maantiepyöräilijä.
Siren voitti maantiepyöräilyn maantieajon SM-kilpailuissa kultaa vuonna 2003.
Marek Suchý

Marek Suchý
Marek Suchý (s. 29. maaliskuuta 1988 Praha, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän edustaa Saksan Bundesliigan FC Augsburgia. Aiemmin hän on pelannut kotimaansa lisäksi Venäjän jalkapalloliigan Spartak Moskovassa ja sveitsiläisessä FC Baselissa.
Suchý pelasi Tšekin juniorimaajoukkueissa muun muassa hopeamitalijoukkueessa alle 20-vuotiaiden MM-kilpailuissa 2007 ja neljänneksi sijoittuneessa joukkueessa alle 21-vuotiaiden EM-kilpailuissa 2011. Hän pelasi Tšekin A-maajoukkueessa ensimmäisen ottelunsa lokakuussa 2010 EM-karsinnassa Skotlantia vastaan. Hän kuului Tšekin joukkueeseen EM-kilpailuissa 2012 ja 2016 mutta ei päässyt kummassakaan turnauksessa pelaamaan. Hän on kesäkuun 2020 loppuun mennessä pelannut 44 maaottelua ja tehnyt ainoan maalinsa kesäkuussa 2016 ystävyysottelussa Etelä-Koreaa vastaan.
Mahdia (kuvernementti)

| Mahdian kuvernementti ولاية المهدية‎‎‎ |
| --- | --- |
 Sijainti
Valtio:  Tunisia
Hallinto:  
 – hallinnollinen keskus:  Mahdia
Pinta-ala:  2 966 km²
Väkiluku (2014):  410 812
 – väestötiheys:  138,5 as./km²
Lyhenteet:  
 – ISO 3166:  TN-53
Mahdia (arab. ولاية المهدية‎‎‎‎‎‎‎‎‎, Wilāyat al-Mahdīya) on yksi Tunisian 24 kuvernementista. Se sijaitsee Pohjois-Tunisiassa Välimeren rannikolla ja sen pääkaupunki on Mahdia. Kuvernementissa on 410 812 asukasta (vuonna 2014) ja sen pinta-ala on 2 966 neliökilometriä.
Aiheesta muualla

Kuvia tai muita tiedostoja aiheesta Mahdian kuvernementti Wikimedia Commonsissa
Tunisian kuvernementit
Ariana
Béja
Ben Arous
Bizerte
Gabès
Gafsa
Jendouba
Kairouan
Kasserine
Kebili
Kef
Mahdia
Manouba
Medenine
Monastir
Nabeul
Sfax
Sidi Bouzid
Siliana
Sousse
Tataouine
Tozeur
Tunis
Zaghouan
Marek Sapara

| 0 | 1 | 2 |
| --- | --- | --- |

Henkilötiedot
Syntymäaika: 31. heinäkuuta 1982 (ikä 42) 
Syntymäpaikka: Košice, Tšekkoslovakia
Pelipaikka: keskikenttäpelaaja
Pituus: 176 cm
Seura
Seura: Gaziantepspor
Pelinumero: 27
Junioriseurat
: VSS Košice
Seurat
| Vuodet | Seura | O (M) |
| 2000 2000–2002 2002–2006 2006– | Krásna nad Hornádom MFK Košice Ružomberok Rosenborg | 26 (3) 79 (9) 34 (10) 35 (10) |
Maajoukkue
| 2005– | Slovakia | 14 (2) |
 Seurajoukkueuran tilastot kattavat vain kansalliset sarjat, päivitetty 26. toukokuuta 2008.  Maajoukkueuran tilastot päivitetty elokuussa 2006.
Marek Sapara (s. 31. heinäkuuta 1982 Košice, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Sapara edustaa turkkilaista Gaziantepsporia.
Sapara on edustanut uransa aikana myös VSS Košicea, Krásna nad Hornádomia (2000), MFK Košicea (2000–2002) ja Ružomberokia (2002–2006). Rosenborgiin hän siirtyi vuonna 2006 ja voitti Norjan mestaruuden samana vuonna.
Slovakian maajoukkueessa Sapara teki ensiesiintymisensä vuonna 2005. Hän on pelannut 14 A-maaottelua ja tehnyt niissä kaksi maalia.
Mahbubnagar

| Mahbubnagar |
| --- | --- |
 Mahbubnagar
 Koordinaatit: 16.75°N, 78.00°E 
Valtio:  Intia
Osavaltio:  Telangana
Piirikunta:  Mahbubnagar
Korkeus:  498 m
Väkiluku (2011):  
 – Metropolialue:  210 143
Aikavyöhyke:  UTC+5:30
 
 Kotisivut 
Infobox OKVirheellinen NIMI-arvo: 
Mahbubnagar, joka tunnetaan myös nimellä Palamoor, on Intiassa Telanganan osavaltiossa sijaitsevan Mahbubnagarin piirikunnan pääkaupunki. Vuonna 2011 kaupunkialueella asui 210 143 henkeä.
Mahbubnagarin rautatieasema.
Mahbubnagarin lähistöllä sijaitsee 700-vuotias banianpuu.
Aiheesta muualla

Kuvia tai muita tiedostoja aiheesta Mahbubnagar Wikimedia Commonsissa
Mannanmäen näkötorni

| Mannanmäen näkötorni |
| --- | --- |
 Tornin pihamaata heinäkuussa 2016
Osoite:  Tornitie 34
Sijainti:  Mannanmäki, Kostula, Kyröskoski, Hämeenkyrö
Koordinaatit:  61.691602°N, 23.149768°E
Rakennustyyppi:  näkötorni
Valmistumisvuosi:  1938
Suunnittelija:  Arne Thulé
Omistaja:  Hämeenkyrön kunta
Haltija:  Vapaussodan ja Itsenäisyyden Kyrösjärven Seudun Perinneyhdistys
Julkisivumateriaali:  rapattu tiili
Korkeus:  15 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mannanmäen näkötorni sijaitsee Hämeenkyrön Kostulan kylässä Kyrösjärven ja Järvenkylänjärven välisellä harjanteella noin 150 metriä korkean Mannanmäen huipulla. Kyröskosken taajamasta on paikalle matkaa kolme kilometriä. Noin 15 metriä korkea torni on samalla vuoden 1918 sisällissodan aikana Mannanmäen taistelussa kaatuneiden valkoisten muistomerkki.
Tornin kaksikerroksisen alaosan toisessa kerroksessa toimii kahvila ja alakerrassa puolestaan on marmoritaulu, johon on merkitty 68 sisällissodan aikana Hämeenkyrössä kuolleen valkoisen nimet. Huipun näköalatasanteelle noustaan kierreportaita pitkin.
Historia

Ajatus näkötornista esitettiin kymmenen vuotta sodan päättymisen jälkeen, mutta sen rakentaminen aloitettiin kuitenkin vasta yleisen ilmapiirin rauhoittumisen myötä vuonna 1937. Torni rahoitettiin lahjoitusvaroin, joita kertyi noin 100 000 markkaa. Varsinaisen tornin rakentamiseen käytettiin 81 000 markkaa ja loput kuluivat pihatöihin sekä kalusteisiin.
Näkötorni vihittiin käyttöön Mannanmäen taistelun 20-vuotispäivänä 24. maaliskuuta 1938. Tilaisuudessa kerrotaan olleen paikalla 2 000 ihmistä. Näkötornin toisessa kerroksessa oli alun perin Lotta Svärd -järjestön ylläpitämä kahvila. Toisen maailmansodan aikana tornia käytettiin ilmavalvonta-asemana, jossa päivystäneiden lottien muistolaatta paljastettiin elokuussa 2014.
Vuosikymmenten aikana torni pääsi rapistumaan pahoin, kunnes se peruskorjattiin talkootyönä vuosina 2012–2013 ja avattiin jälleen yleisölle syyskuussa 2013.
Torni kuvattuna alemmalta perkkialueelta
Muistolaatta kaatuneista sotilaista
Näkymä tornin pihamaalta pohjoisen suuntaan
Aiheesta muualla

Mannanmäen näkötorni Hämeenkyrössä Retkipaikka.
Luettelo kiinalaisista yrityksistä

Luettelo kiinalaisista yrityksistä.
Kiinan 500 suurimmasta yrityksestä (jotka tuottavat yli 80 % bruttokansantuotteesta) vuonna 2007 349 yritystä on valtion omistuksessa tai valtion hallinnoimia. Yksityisomisteisia yrityksiä oli 89.
Suurimmat yritykset

Luettelo perustuu Fortune Global 500:een, jossa yritykset on järjestetty liikevaihdon mukaan joka ilmoitettu ennen 31. maaliskuuta 2017.
| Sija | Kuva | Nimi | 2016 liikevaihto (USD $M) | Henkilöstöä | Huomautukset |
| --- | --- | --- | --- | --- | --- |
| 2 |  | State Grid Corporation of China | $315 199 | 926 067 | Kiinan kansallinen infrastruktuurimonopoli ja maailman suurin yleishyödyllinen yhtiö. |
| 3 |  | Sinopec Group | $267 518 | 713 288 | Petrokemian tuotteiden ja polttoaineiden tuottaja. |
| 4 |  | China National Petroleum Corporation | $262 573 | 1 512 048 | Kiinan pääasiallinen öljy- ja kaasualan toimija. |
| 22 |  | Industrial and Commercial Bank of China | $147 675 | 464 749 | Valtion maailman suurin vähittäispankki varoilla ja markkina-arvolla mitattuna. Laajentunut aggressiivisesti kansainvälisille markkinoille. |
| 24 |  | China State Construction Engineering | $144 505 | 263 915 | Yksi maailman suurimmista rakennusyhtiöistä. |
Muut huomionarvoiset yritykset

[lähde? ]
361 Degrees
Agricultural Bank of China
Algo
Air China
Alibaba Group
Aluminum Corporation of China Limited
Amoi
Anta Sports
Baidu
Bank of China
Bank of Communications
China Baowu Steel Group
Beijing Hualian Group
Bolisi
Brilliance Auto
BYD Auto
Changan Automobile
Changhe
Changhong
Changhong Technology
Chery Automobile
China Clean Energy
China Communications Construction
China Construction Bank
China COSCO Shipping
China Dongxiang
China Eastern Airlines
China Housing and Land Development
China International Marine Containers
China Life Insurance Company
China Medical Technologies
China Merchants Bank
China Merchants Energy Shipping
China Metal Recycling
China Mobile
China National Erzhong Group
China National Offshore Oil Corporation
China National Petroleum Corporation
China Natural Gas
China Nepstar
China Netcom
China Pabst Blue Ribbon
China Post
China Shipping Group
China Southern Airlines
China State Construction Engineering
China Telecom
China Three Gorges Corporation
China Tobacco
China Unicom
China Universal
China Wu Yi
China Zhongwang
Chunlan Group
CITIC Group
CNHLS
Comac
Commercial Press
COSCO
Dalian Hi-Think Computer (DHC)
Dashang Group
Dayun Group
Dicos
Dongfeng Motor Corporation
DXY.cn
Eisoo
Eno
ERKE
FAW Group
Feicheng Acid Chemicals
Feiyue
Founder Group
Fushi Copperweld
GAC Group
Geely
GOME Electrical Appliances
Gree Electric
GreenTree Inns
Guangzhou Zhujiang Brewery Group
Gushan Environmental Energy
Hafei
Haier
Hainan Airlines
Hangzhou Wahaha Group
Harbin Brewery
Hasee
Hefei Meiling
Hisense
HiSilicon
Huawei
Huayi Brothers Media Corporation
Huiyuan Juice
Hytera
Industrial and Commercial Bank of China
Inspur
JDB Group
Jiangling Motors
Jianlibao Group
Jiuguang Department Store
Joyoung
JXD
Kingsoft
Kingway Brewery
Lenovo
Li-Ning
Little Sheep Group
Loncin Holdings
Lonking
Mailman Group
Maoye International
Meizu
Mengniu Dairy
Meters/bonwe
Midea Group
Mingyang Wind Power
Miniso
Mr. Lee
Nanjing Automobile
Neusoft
Ningbo Bird
Opple Lighting
Panda Electronics
Pearl River Piano Group
People's Insurance Company of China
Ping An Insurance
Qihoo 360
Qinghai Huading Industrial
SAIC-GM
SAIC Motor
Sany
Septwolves
Shaanxi Automobile Group
Shaanxi Yanchang Petroleum
Shanghai Film Group Corporation
Shanghai Pudong Development Bank
Shenyang Aircraft Corporation
Shenzhen Airlines
Shenzhen Energy
Shenzhen Media Group
Shougang
Shui On Land
Sichuan Airlines
Simcere Pharmaceutical
Sinoenergy
Sinopec
Sinopharm Group
Sinosteel
Sinovac Biotech
Skyworth
SmithStreetSolutions
State Grid Corporation of China
Suning Commerce Group
Suzhou Synta Optical Technology
TCL Corporation
Telesail Technology
Tencent
Tianan Insurance
Tianjin FAW
Tongrentang
Topray Solar
TP-Link
Trands
Tsingtao Brewery
Vanke
Vinda International
Vsun
Wanda Group
WeBank
WuXi PharmaTech
Xi'an Aircraft Industrial Corporation
Xiaomi
Yili Group
Yonyou
Yutong Group
Zhongjin Gold
Zhongjin Lingnan
Zoomlion
ZTE
ZX Auto
M/S Crowley Shipper

| M/S Crowley Shipper |
| --- | --- |

Tyyppi:  rahtilaiva
Lippuvaltio:  Yhdistynyt kuningaskunta
Kotipaikka:  Hull
IMO-numero:  7909621
MMSI-numero:  232005470
Tunnuskirjaimet:  MZUB4
Aiemmat nimet:  1979–1984: Nestor 1984–1985: Nestor I 1985–1987: Nestor 1987–1989: African Gateway 1989: Nestor 1989–1991: Caribbean Stream 1991–1994: Nestor 1994–2005: Stena Shipper 2005–2006: Volga Highway 2006–2007/8: Stena Shipper 2007/8– Crowley Shipper
Omistaja:  Stena Florida Line Ltd.
Aiemmat omistajat:  1979–1984: "MS "NESTOR" Reederei & Schiffahrtsgesllschaft-GmbH & Co. KG 1984–1987: Scorpion Schiffahrtsgesellschaft mbh 1987–1994: Sorinco-Marine S.a.r.l. 1994– Stena Florida Line Ltd.
Rakennustelakka:  Jos L Meyer Werft, Papenburg, Länsi-Saksa
Rakennusnumero:  588
Vesillelasku:  24. marraskuuta 1979
Luovutettu:  28. joulukuuta 1979
Tekniset tiedot
Pituus:  168,81 m
Leveys:  20,22 m
Syväys:  6,46 m
Bruttovetoisuus:  12 237 brt
Koneisto:  1 × MAN 8L58/64 diesel
Koneteho:  11 210 kW
Nopeus:  31,48 km/h
Nopeus:  17 kn
Hyttejä:  12
Lastikapasiteetti:  2 080 m
Lähteet:  
M/S Crowley Shipper (IMO 7909621) on Stena Florida Line Ltd:n omistama ro-ro-rahtialus. Alus on rakennettu vuonna 1977 Jos L Meyer Werftin telakalla, Papenburgissa, Saksassa. Crowley Shipper on rekisteröity Yhdistyneen kuningaskunnan alle ja sen kotisatama on Hull. Nykyisin yhdysvaltalainen Crowley liikennöi aluksella Karibialla.
Alusta on käytetty Britannian puolustusministeriön sotatarvikekuljetuksissa.
Crowley Shipperin sisaraluksia ovat M/S Ems, M/S Crowley Ambassador ja M/S Crowley Senator.
Käyttöhistoria > 1979–1993

Alus laskettiin vesille 24. marraskuuta 1979 länsisaksalaisella Jos L Meyer Werftin telakalla Papenburgissa. 28. joulukuuta laiva luovutettiin "MS "NESTOR" Reederei & Schiffahrtsgesllschaft-GmbH & Co. KG:n omistukseen, joka rekisteröi sen Saksan lipun alle nimellä Nestor. Tämän jälkeen alus aikarahdattiin erilaisiin tehtäviin. Vuonna 1983 aluksen 16-sylinterinen Stork Werkspoor -pääkone vaihdettiin yhteen MaK:n koneeseen. Vuonna 1984 alus siirtyi Scorpion Schiffahrtsgesellschaft mbh:n omistukseen. Samalla alus sai nimen Nestor I. Tämän jälkeen alus aikarahdattiin Crowley Maritime Transportin Yhdysvaltain ja Karibian väliseen liikenteeseen. Joulukuussa 1985 rahtaus päättyi ja alus siirrettiin Saksan alusrekisteriin nimellä Nestor. Vuodesta 1986 vuoteen 1987 Nestor oli aikarahdattuna EG-Linen Göteborgin ja Eemshavenin väliseen liikenteeseen.
Vuonna 1987 Sorinco-Marine S.a.r.l. osti aluksen ja rekisteröi sen Togon lipun alle. Kotisatamaksi tuli Lomé. Elokuussa uusi omistaja antoi alukselle nimen African Gateway. Tämän jälkeen laiva aikarahdattiin Nile Dutch Linen Pohjois-Euroopan ja Länsi-Afrikan väliseen liikenteeseen. 17. toukokuuta 1989 alus saapui Alankomaiden Rotterdamiin rahtauksen päätyttyä. Samana päivänä alus siirrettiin jälleen Saksan lipun alle. 18. toukokuuta alus aikarahdattiin Tor Linen käyttöön reitille Harwich–Immingham–Helsingborg. 25. toukokuuta aluksen ollessa Helsingborgissa, nimettiin alus jälleen Nestoriksi. Rahtaus päättyi 9. lokakuuta. Tämän jälkeen alus aikarahdattiin Stream Linen liikenteeseen nimellä Caribbean Stream. Vuonna 1991 alus sai jälleen nimen Nestor.
Käyttöhistoria > 1994–

Vuonna 1994 Stena Florida Line Ltd. osti aluksen ja antoi sille nimen Stena Shipper. Vuonna 1995 Stena Shipper aikarahdattiin belgialaisen Cobelfret Ferriesin Zeebruggen ja Imminghamin väliseen liikenteeseen. Maalis- ja huhtikuun aikana aluksen MaK -pääkone vaihdettiin MAN 8L58/64:än. Elokuussa 1999 Stena Shipper siirrettiin linjalle Zeebrugge–Göteborg. Samalla alus rekisteröitiin Britannian lipun alle. Vuonna 2000 alus siirtyi reitille Zeebrugge–Immingham. Vuonna 2001 alus aikarahdattiin CETAMin Ranskan ja Tunisian väliseen liikenteeseen.
Tammikuussa 2003 alus aikarahdattiin Britannian puolustusministeriön Lähi-itään suuntautuvia sotatarvikekuljetuksia varten. Aluksen kotisatamaksi vaihdettiin Hull. Muut ruotsalaisomisteiset ro-ro-alukset sotatarvikekuljetuksissa olivat M/S Vikingland (Svenska Orient Linjen), M/S Tor Anglia (DFDS/Tor Line), M/S Gute (Rederi AB Gotland), M/S Anna Oden, M/S Britta Oden ja M/S Eva Oden (B&N). Huhtikuussa alus aikarahdattiin Stena Linen Rotterdamin ja Harwichin väliseen liikenteeseen. Helmikuussa 2004 Stena Shipper aikarahdattiin P&O Ferriesin liikenteeseen. Saman kuukauden aikana rahtaajaksi tuli DFDS Tor Line, joka käytti alusta reitillä Fredericia–Klaipėda–Kööpenhamina. Maaliskuussa 2005 alus aikarahdattiin K Line European Sea Highway Servicen liikenteeseen nimellä Volga Highway. Huhtikuussa alus aloitti liikennöinnin reitillä Saksa–Suomi–Venäjä. 18. tammikuuta 2006 rahtaus päättyi ja alus sai jälleen nimen Stena Shipper. Tämän jälkeen alus aikarahdattiin WW:n käyttöön. Elokuussa alus meni Remontowa -nimiselle telakalle Puolaan. Helmikuussa 2007 alus aikarahdattiin yhdysvaltalaisen Crowleyn Karibianliikenteeseen 24 kuukaudeksi. Nykyisin alus on nimeltään Crowley Shipper.
Aiheesta muualla

Fakta om Fartyg – M/S Nestor (ruotsiksi)
The ferry site – M/F Stena Shipper (englanniksi)
MacAulayn klaani

MacAulayn klaani on skotlantilainen klaani. Klaanin historiallinen keskus on ollut Ardincaplea ympäröivät maat, joka nykyään kattaa Rhun kylän ja Helensburghin burghin Argyll ja Butessa. Ardincaplen Macaulayt ovat pääosin sijainneet perinteisessä Dunbartonshiren kreivikunnassa, jonka läpi kulkee 'Ylämaan linja' jakaen sen Ylämaahan ja Alamaahan. MacAulayta on pidetty Ylämaan klaanina ja eri historioitsijat ovat yhdistäneet sen alkuperäisiin Lennoxin jaarleihin ja myöhemmin Gregorin klaaniin. Klaanin päällikköä on kutsuttu arvonimellä Ardincaplen lairdi.
On myös muita skotlantilaisia MacAulayn klaaneja, joilla ei ole historiallista yhteyttä tähän klaaniin. Näitä ovat Lewisin MacAulayn klaani ja Ullapoolin ja Loch Broomin MacAulayn klaani sekä mahdollisesti Uistin Macaulayn klaani.
Historia > Alkuperä

Klassisen gaelin henkilönnimi Amhlaoíbh, (nykyään englantilaisittain Aulay), oli yleinen kristitty nimi varhaisissa Lennoxin jaarlien perheissä.